laion/Wikipedia-Exotic huggingface dataset:
অপারেশন সাউদার্ন ফোকাস

অপারেশন সাউদার্ন ফোকাস (ইংরেজি ভাষায়: Operation Southern Focus) ২০০৩ সালের ইরাক আগ্রাসনের ঠিক আগের একটা সময়ে মার্কিন তৎপরতাকে নির্দেশ করে। এ সময় মার্কিন যুক্তরাষ্ট্র এবং যুক্তরাজ্য কর্তৃক দক্ষিণ ইরাকের নো-ফ্লাই জোনে অণুপ্রবেশ বৃদ্ধি করা হয় এবং ইরাকের আকাশ প্রতিরক্ষা আর্টিলারি ও অন্যান্য জটিল সামরিক স্থাপনা থেকে তাদের প্রতি গোলা বর্ষণ শুরু হয়। এ সময় গোয়েন্দা তৎপরতাও বিশেষভাবে বৃদ্ধি পেয়েছিল। জুন ২০০২ থেকে শুরু করে ২০০৩ সালের মার্চে ইরাক আগ্রাসন শুরুর পূর্ব পর্যন্ত এই অপারেশন চলেছিল। সে হিসেবে এটাকে আগ্রাসন পূর্ব "সফ্‌টেনিং আপ" (softening up) বলা যেতে পারে যার মাধ্যমে ইরাকের আকাশ প্রতিরক্ষা ও যোগাযোগ ক্ষমতা কমিয়ে দেয়ার চেষ্টা করা হয়েছিল। লেফটেন্যান্ট জেনারেল মাইকেল মোসলে ২০০৩ সালের মাঝামাঝি সময়ে এই অপারেশনের কথা প্রকাশ করেন।
জবল সরজ জেলা

জবল সরজ অথবা জবল আল-সিরাজ (দারি: ولسوالی جبل سراج‎) আফগানিস্তানের রাজধানী কাবুলের উত্তরে পারওয়ান প্রদেশে অবস্থিত একটি জেলা। এটি পাহাড়ের উচ্চ শিখর দ্বারা বেষ্টিত জেলা হিসেবে পরিচিত। গ্রীষ্মকালে কাবুল এবং অন্যান্য প্রদেশের লোকেজনের অবকাশ যাপনের জন্য জবল সরজ এ চলে আসেন। জেলাটির রাজধানী শহরের নাম হচ্ছে জবল সরজ। MRRD Provincial profile for Parwan Province
এলাহাবাদ বিমানবন্দর

এলাহাবাদ বিমানবন্দর (আইএটিএ: আইএক্সডি, আইসিএও: ভিইএবি) ভারতের উত্তর প্রদেশ রাজ্যের এলাহাবাদ শহরের একটি সামরিক বিমানবন্দর ও সরকারি বিমানবন্দর। এটি এলাহাবাদ শহর থেকে ১২ কিলোমিটার (৭.৫ মাইল) দূরে অবস্থিত বোমরালিতে অবস্থিত এবং এটি অন্তর্দেশীয় উড়ানগুলির জন্য কার্যকরী। এটি ভারতের প্রাচীনতম বিমানবন্দরগুলির মধ্যে একটি। ২০১১ সালের জানুয়ারিতে একটি নতুন টার্মিনাল নির্মাণ শুরু হয় এবং ডিসেম্বর ২০১৮ সালে এটি সমাপ্ত হয়। এটি ভারতের প্রধানমন্ত্রী নরেন্দ্র মোদি উদ্বোধন করেন। টার্মিনাল ₹১৬৪ কোটি টাকা (২৩ মিলিয়ন মার্কিন ডলার) ব্যায়ে নির্মিত হয়েছে। এই টার্মিনাল নির্মাণের জন্য মোট ৮৩ একর (৩৪ হেক্টর) বরাদ্দ করা হয়েছিল। টার্মিনালে সর্বোচ্চ যাত্রী ধারণ ক্ষমতা ৩০০ জন এবং এয়ারবাস এ৩২০ এবং বোয়িং ৭৩৭ -এর জন্য চারটি বিমান পার্কিংয়ের ব্যবস্থা রয়েছে। ভবনটি ট্যাক্সি ট্র্যাকের উপর একটি বৈদ্যুতিক চালিত ট্রলি গেট রয়েছে যা বিমানবন্দর কর্তৃপক্ষ এবং ভারতীয় বিমান বাহিনীর কর্যক্রমের এলাকাকে পৃথক করে। টার্মিনালের নির্মান কার্যে ফ্লাই অ্যাশ দ্বারা তৈরি ইট ব্যবহার করা হয়েছে; এছাড়া দ্বৈত উত্তাপিত দরজা এবং জল সংগ্রহের সাথে সজ্জিত এবং এর নিজস্ব একটি বর্জ্য পরিশোষন কেন্দ্র রয়েছে। ১৬ ডিসেম্বর ২০১৮ সালে এলাহাবাদ বিমানবন্দরে নতুন টার্মিনাল উদ্বোধন করেন প্রধানমন্ত্রী নরেন্দ্র মোদি। ১৬৪ কোটি টাকায় ব্যায়ে নির্মিত টার্মিনালটি একই সময়ে ৩০০ জন যাত্রীকে পরিচালনা করতে পারবে। ভারতের বিমানবন্দরগুলির তালিকা "Traffic News for the month of October 2018: Annexure-III" (পিডিএফ)। Airports Authority of India। ১ অক্টোবর ২০১৮। পৃষ্ঠা 3। ২১ ডিসেম্বর ২০১৮ তারিখে মূল (PDF) থেকে আর্কাইভ করা। সংগ্রহের তারিখ ২১ ডিসেম্বর ২০১৮।  "Traffic News for the month of March 2018: Annexure-II" (পিডিএফ)। Airports Authority of India। ১ অক্টোবর ২০১৮। পৃষ্ঠা 3। ২১ ডিসেম্বর ২০১৮ তারিখে মূল (PDF) থেকে আর্কাইভ করা। সংগ্রহের তারিখ ২১ ডিসেম্বর ২০১৮।  "PM inaugrates Allahabad Airport in Allahabad"। The Hindu Businessline।  "Allahabad to get India's fastest-built airport terminal building! Here is what AAI is planning"। financialexpress.com। ২০১৮-১১-১২। সংগ্রহের তারিখ ২০১৮-১১-১৪।  "Allahabad airport terminal: Allahabad airport may get new terminal before January 2019 Ardh Kumbh - The Economic Times"। M.economictimes.com। ২০১৭-০৯-০১। সংগ্রহের তারিখ ২০১৮-০৫-১৮।  "AAI approved list of Agencies for "Development of New Civil Enclave at Allahabad Airport" - Design & Build (EPC) | AIRPORTS AUTHORITY OF INDIA"। Aai.aero। ২০১৭-০৯-২০। সংগ্রহের তারিখ ২০১৮-০৫-১৮।  "Allahabad airport gets new passenger terminal"। Times of India।  https://www.governancenow.com/news/psu/pm-modi-dedicates-new-complex-at-bamrauli-airport-in-Allahabad "Air India and Alliance Air schedules"। সংগ্রহের তারিখ ২৪ নভেম্বর ২০১৮।  "Air India announces new flights to Allahabad from Delhi, Kolkata and Ahmedabad"। India.com। সংগ্রহের তারিখ ৫ জানুয়ারি ২০১৯।  "IndiGo new flights"। goindigo.com। সংগ্রহের তারিখ ২১ সেপ্টেম্বর ২০১৮।  "Convenient flights to Allahabad"। সংগ্রহের তারিখ ২০ ডিসেম্বর ২০১৮।  উইকিমিডিয়া কমন্সে এলাহাবাদ বিমানবন্দর সংক্রান্ত মিডিয়া রয়েছে। Allahabad Airport[স্থায়ীভাবে অকার্যকর সংযোগ] (official Airports Authority of India web site)
আবদুল ওয়াহেদ (রাজনীতিবিদ)

আবদুল ওয়াহেদ বোকাইনগরী ছিলেন ময়মনসিংহের গৌরীপুরের প্রথিতযশা রাজনৈতিক নেতা। তিনি কলকাতার এসেম্বলীর সদস্য ছিলেন এছাড়াও পূর্ব পাকিস্তান আইন পরিষদ সদস্য হিসেবেও নির্বাচিত হয়েছিলেন। ১৯০৫ সালে শেরেবাংলা একে ফজলুল হকের কৃষক শ্রমিক দলে যোগ দেন তিনি। কংগ্রেসের লাঙল প্রতীকে নির্বাচন করে কলকাতার এসেম্বলীর সদস্য হয়েছিলেন। কলকাতা এসেম্বলিতে বাংলায় বক্তৃতা নিষিদ্ধ ছিল। অধিবেশনে তিনি বাংলায় বক্তৃতা দিতে শুরু করলে স্পীকার তাকে বাংলায় বক্তৃতা দিতে নিষেধ করতে থাকেন। তা অগ্রাহ্য করে তিনি বাংলাতেই পুরো বক্তব্য দেন। কলকাতা এসেম্বলিতে বাংলা ভাষায় বক্তৃতা দেবার অধিকার নিয়ে তিনি আন্দোলন করেন। ১৯৩৭ সনে কৃষক প্রজা পার্টি থেকে মনোনয়ন নিয়ে অবিভক্ত বাংলার এবং দেশ বিভাগের পর ১৯৫৪ সনে যুক্তফ্রন্টের হয়ে নির্বাচন করে তৎকালীন পূর্ব পাকিস্তান আইন পরিষদ সদস্য(এমএলএ) নির্বাচিত হন । ১৯৪৯ সালে তিনি গৌরীপুর পৌরসভার চেয়ারম্যান নির্বাচিত হন। তিনি নিখিল বঙ্গ প্রজা সমিতির সদস্য ছিলেন। গৌরীপুরে ভাষা আন্দোলনের সময়ও তিনি সক্রিয় ভূমিকা পালন করেন। গৌরীপুরে নারীশিক্ষা ও উচ্চতর শিক্ষা সম্প্রসারণের লক্ষ্যে তিনি গৌরীপুর বালিকা উচ্চ বিদ্যালয় এবং কলেজ প্রতিষ্ঠায় অগ্রণী ভূমিকা পালন করেন। গৌরীপুর কলেজের প্রথম গভর্নিং বডির প্রতিষ্ঠাতা সভাপতি ছিলেন তিনি। "৪৪ তম মৃত্যুবার্ষিকী আবদুল ওয়াহেদ বোকাইনগরী"। valuka.com। সংগ্রহের তারিখ ২০১৯-০১-০৮।  "মৃত্যুবার্ষিকী আবদুল ওয়াহেদ বোকাইনগরী"। swadeshsangbad.com। দৈনিক স্বদেশ সংবাদ। জানুয়ারি ৮, ২০১৯। সংগ্রহের তারিখ ৮ জানুয়ারি ২০১৯। [স্থায়ীভাবে অকার্যকর সংযোগ] "প্রখ্যাত ব্যক্তিত্ব"। gouripur.mymensingh.gov.bd। ২০১৭-০৯-১১ তারিখে মূল থেকে আর্কাইভ করা। সংগ্রহের তারিখ ২০১৯-০১-০৮।  "আবদুল ওয়াহেদ বোকাইনগরী"। jugantor.com। দৈনিক যুগান্তর। ৩ নভেম্বর ২০১৫। সংগ্রহের তারিখ ৮ জানুয়ারি ২০১৯।  "চিরস্থায়ী বন্দোবস্তের কুফল ও বাংলার প্রজা আন্দোলন"। dailysangram.com। দৈনিক সংগ্রাম। নভেম্বর ৩, ২০১২। ২১ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০১৯।  "স্বীকৃতি মেলেনি ময়মনসিংহের ১৯ ভাষা সৈনিকের"। banglanews24.com। সংগ্রহের তারিখ ২০১৯-০১-০৮।
উমাটুমনি

উমাটুমনি বা উমাবন, ব্রহ্মপুত্র নদীর বিশ্বনাথ ঘাটের বুঢ়ীগাং নদী ও ব্রহ্মপুত্রর ব-চেড়া সোঁতার সংগমস্থলে অবস্থিত একটা প্রাকৃতিক নদী দ্বীপ। বিশ্বনাথ চারিআলি শহর থেকে দক্ষিণে ৬ কি: মি: দূরে এই উমাটুমনি বা উমাবন অবস্থিত। উমাটুমনির প্রাকৃতিক সৌন্দর্য্য অত্যন্ত অনুপম। পুরানো পুঁথি 'পীঠমালা তন্ত্র' মতে, উমাতুমনিতে ২২টি পবিত্র থান থাকলেও বর্তমানে উক্ত সংখ্যক থান দেখা যায় না। এখানে ১৭৪১ সালে আহোম স্বর্গদেউ শিব সিংহের স্থাপন করা উমা মন্দির আছে। ভগবান শিবের নটরাজরূপে সতীর মৃতদেহ নিয়ে তাণ্ডবনৃত্য করার সময়ে সতীর বাম বাহু ও স্তন পড়ে বলে কিম্বদন্তিতে আছে। কথিত আছে, হরকে পতিরূপে পাবার জন্য উমা এখানে তপস্যা করেছিলেন বলে এর নাম 'উমাবন' হয়। উমার তপস্যা করা স্থানে দেবালয় আছে। এখানে উমা ভাগবতী, মহেশ্বর শিবের দেবালয়, নাঙ্গলেশ্বর দেবালয়, সিদ্ধেশ্বর দেবালয়আছে। আহোম যুগে বিশ্বনাথ তীর্থক্ষেত্রকে কেন্দ্র করে যখন নগর গড়ে উঠেছিল তার নাম ছিল সলা নগর বা সলা বাসর। ব্রহ্মপুত্রের মধ্যে থাকা সলাটুমনি বা উমা টুমনির কোঠটি বিশ্বনাথ শহরের দ্বিতীয় অংশ। পশ্চিম অংশ বাদ দিয়ে গোটা দ্বীপটিকে ঘিরে একটা ট্রাপিজিয়াম আকৃতির কোঠ আছে। অন্যদিকে, এর অভ্যন্তরে 'ব' বর্ণের মতো অন্য একটা গড় গভীর পরিখাসহ উত্তর-দক্ষিণে আছে। জানামতে ১৫৩১ সালে বিদেশী আক্রমণ প্রতিহত করতে কনসেং বরপাত্রর হতুয়া চুহুংমুং স্বর্গদেউ এই কোঠ বাঁধিয়ে দেন। এখানেই ১৫৩২ সালে তিনদিন তিনরাত যুদ্ধ করে অসমীয়া সৈন্য বিদেশী আক্রমণ প্রতিহত করেছিল। ড: নিত্যানন্দ গগৈ, তুলসী ফুকন ও শিবনাথ বরঠাকুর; বিশ্বনাথ-লহরি (স্মৃতিগ্রন্থ:বিশ্বনাথ উৎসব), প্রকাশ:২০০৬
টমি ফ্র্যাংক্‌স

জেনারেল টমি রে ফ্র্যাংক্‌স (ইংরেজি ভাষায়: Tommy Ray Franks) (জন্ম: ১৭ই জুন, ১৯৪৫, উইনউড, ওকলাহোমা ) মার্কিন যুক্তরাষ্ট্রের সেনাবাহিনীর একজন অবসরপ্রাপ্ত জেনারেল। অবসরের পূর্বে তিনি যুক্তরাষ্ট্রের সেন্ট্রাল কমান্ডের কমান্ডারের দায়িত্ব পালন করেছেন। দেশের বাইরে যুক্তরাষ্ট্রের সকল প্রকার সামরিক তৎপরতা এবং অপারেশন নিয়ন্ত্রণ করা হয় এই সেন্ট্রাল কমান্ডের মাধ্যমে। ফ্র্যাংক্‌সের সময় মধ্যপ্রাচ্য সহ প্রায় ২৫টি দেশে চলতো এই তৎপরতা। জেনারেল অ্যান্থনি জিনির উত্তরসূরী হিসেবে ২০০০ সালের ৬ই জুলাই তিনি দায়িত্ব গ্রহণ করেন। অবসর নেন ২০০৩ সালের ৭ই জুলাই। ওয়ার্ল্ড ট্রেড সেন্টার এবং পেন্টাগনে সন্ত্রাসী হামলার প্রতিশোধ হিসেবে আফগানিস্তানে তালিবান সরকারের উপর যে মার্কিন হামলা হয়েছিল তার প্রধান নেতা ছিলেন তিনি। ২০০৩ সালের ইরাক আগ্রাসন এবং সাদ্দাম হুসাইন উচ্ছেদের অভিযানেও নেতৃত্ব দিয়েছেন ফ্র্যাংক্‌স। "Tommy Franks"। plainsguardian.dodlive.mil (ইংরেজি ভাষায়)। সংগ্রহের তারিখ ২০২২-০১-১২। [স্থায়ীভাবে অকার্যকর সংযোগ] "Tommy Franks | United States general | Britannica"। www.britannica.com (ইংরেজি ভাষায়)। সংগ্রহের তারিখ ২০২২-০১-১২।  উইকিমিডিয়া কমন্সে টমি ফ্র্যাংক্‌স সংক্রান্ত মিডিয়া রয়েছে। Gen. Tommy Franks paid $100,000 out of money donated for wounded veterans. Army Times, Jan. 18, 2008 Gen. Tom Franks: A silent partner in Operation Enduring Freedom - CNN, October 24, 2001 General Tommy Franks - UK Guardian, November 9, 2001 Official publisher web page for American Soldier
উমং কুমার

উমং কুমার হলেন একজন ভারতীয় চলচ্চিত্র পরিচালক। তিনি হিন্দি চলচ্চিত্রে একজন প্রোডাকশন ডিজাইনার হিসেবে অধিক পরিচিত। তিনি জি টিভি ৯০-এ এক মিনিট নামে একটি বিখ্যাত অনুষ্ঠানের উপস্থাপনা করেছিলেন। ২০১৪ সালে মুক্তিপ্রাপ্ত মেরি কমের জীবনের ওপর নির্মিত প্রিয়াঙ্কা চোপড়া অভিনীত চলচ্চিত্র মেরি কমের মাধ্যমে একজন পরিচালক হিসেবে আত্মপ্রকাশ করেন। এই চলচ্চিত্রটি একটি সমালোচকদের কাছে যেমন প্রশংসিত হয়েছিল তেমনি বাণিজ্যিকভাবেও সাফল্য লাভ করেছিল। তিনি এবং তার এই চলচ্চিত্রটি বেশ কয়েকটি পুরস্কার এবং মনোনয়ন পেয়েছিল, যার মধ্যে সেরা জনপ্রিয় চলচ্চিত্রের জন্য জাতীয় চলচ্চিত্র পুরস্কার অন্যতম। সর্বজিৎ সিংয়ের ওপর তিনি তার দ্বিতীয় চলচ্চিত্র, সর্বজিৎও ছিল একটি জীবনীমূলক চলচ্চিত্র। এই চলচ্চিত্রটি বাণিজ্যিকভাবে সফল হওয়ার পাশাপাশি সমালোচকদের কাছ থেকে প্রশংসা কুড়িয়েছে। পরবর্তীতে তিনি তার তৃতীয় ছবি ভূমি নিয়ে উপস্থিত হন, যেটি সঞ্জয় দত্তের প্রত্যাবর্তন চলচ্চিত্র ছিল; কিন্তু এটি সমালোচকদের কাছ থেকে প্রশংসা কুঁড়াতে ব্যর্থ হওয়ার পাশাপাশি বাণিজ্যিকভাবেও ব্যর্থ হয়েছিল। [১] [২] বলিউড হাঙ্গামায় উমং কুমার (ইংরেজি)
অরূপ কুমার দত্ত

অরূপ কুমার দত্ত একজন ভারতীয় লেখক তথা সাংবাদিক। তিনি প্রাপ্তবয়স্কদের জন্য ১৬টি গ্রন্থ এবং কিশোর-কিশোরীদের জন্য ১৭টি অভিযান উপন্যাস রচনা করেছেন। ২০১৪ সালে অ্যাসিয়েসন অফ রাইটারস ও ইলাষ্ট্রেটরস ফর চিল্ডরেন তাকে জীবনব্যাপী সাধনা পুরস্কার প্রদান করে। তিনি আন্তর্জাতিক শিশু বর্ষের জন্য প্রদান করা ১৯৭৯ সালের শংকর পুরস্কার ছাড়াও বহু পুরস্কার-সম্মাননা লাভ করেছেন। তার অবদানের জন্য ভারত সরকার তাকে ২০১৮ বর্ষে পদ্মশ্রী পুরস্কার প্রদান করে। ১৯৪৬ সালের ২ জুলাই যোরহাটে অরূপ কুমার দত্তের জন্ম হয়েছিল। তার পিতা গিরীশ দত্ত এবং মাতা ইন্দিরা দত্ত। ৮ বছর বয়সে তাকে হিমাচল প্রদেশের দ্য লরেন্স স্কুলে ভর্তি করানো হয়। সেখান থেকে তিননি ১৯৬২ সালে সিনিয়র কেম্ব্রিজ পরীক্ষা উত্তীর্ণ হন। তারপর তিনি দিল্লী বিশ্ববিদ্যালয়ের অন্তর্গত রামজাস কলেজে ভর্তি হন এবং ১৯৬৬ সালে সেখান থেকে ইংরাজী সাহিত্যে স্নাতক ডিগ্রী লাভ করেন। তারপর তিনি ১৯৬৯ সালে দিল্লী বিশ্ববিদ্যালয় থেকে ইংরেজি সাহিত্যে স্নাতকোত্তর ডিগ্রী লাভ করেন। পড়াশোনার শেষে তিনি অসমে ফিরে আসেন এবং জগন্নাথ বরুয়া মহাবিদ্যালয়ে ইংরাজী বিভাগের অধ্যাপক হিসাবে কর্মজীবন আরম্ভ করেন। অধ্যাপনার সমসাময়িককালে তিনি সাংবাদিকতার ক্ষেত্রে প্রবেশ করেন এবং নিয়মিত বিভিন্ন পত্রিকা তথা সংবাদপত্রে লিখতে থাকেন। ইউনিকর্নিস (১৯৯১) চাহ গরম, দা টি ষ্টোররি (১৯৯১) নেচার কুইজ বুক (১৯৯১) দা খঙীয়া বরুয়াজ অফ ঠেঙাল (১৯৯৪) হেমার ব্লো (১৯৯৬) ইণ্ডিয়ান রেলওয়েজ, দা ফাইনাল ফ্রণ্টিয়ার (২০০২) দা রভিং মিনিষ্ট্রাল (২০০২) জ্যোতি প্রসাদ, প্রিন্স অফ বিউটি (২০০৩) পথরুঘাট (২০১০) কাজিরঙা ট্রেইল (১৯৭৮) ট্রাবল এট কলঙিজান (১৯৮২) দা ব্লাইণ্ড উইটনেস (১৯৮৩) এ ষ্টোরি এবাউট টি (১৯৮৫) দা লুর অফ ঝাংরিলা (১৯৮৬) রিভেঞ্জ (১৯৮৬) স্মেক (১৯৯০) চেভ দা পুল (১৯৯০) অহ! ডিয়ার (১৯৯৭) দা ক্রিষ্টাল কেভ (১৯৯৭) ফুটপ্রিন্টস ইন দা স্যান্ড (১৯৯৯) দা কাউণ্টারফেইট ট্রেজার (২০০১) এডভেণ্টচার ষ্টোরিজ গোল্ডেন সেট (২০০৩) দা বয় হু বিকাম কিং (২০০৪) দা অনাগরিকাস শ্বানসং (২০০৯) এডভেণ্টচার অম্নীবাস (২০১৪) কাজিরঙা ট্রেইল (১৯৭৮), ট্রাবল এট কলঙিজান (১৯৮২), দা ব্লাইণ্ড উইটনেস (১৯৮৩) এবং স্মেক (১৯৯০) গ্রন্থের জন্য চিল্ডরেন বুক ট্রাষ্টের চিল্ডরেন বুক পুরস্কার। ১৯৭৯ সালে আন্তর্জাতিক শিশু বর্ষ উপলক্ষে প্রদান করা শংকর পুরস্কার জার্ণালিষ্ট ওয়েলফেয়ার ফাউণ্ডেশন পুরস্কার, ১৯৮২ রিভেঞ্জ বইয়ের জন্য ১৯৮৭ সালের এনসিইআরটি বেষ্ট বুক অফ দা ইয়ার পুরস্কার সাংবাদিকতার জন্য শিবপ্রসাদ বরুয়া রাষ্ট্রীয় বঁটা, ২০০৪ অ্যাসোসিয়েশন অফ রাইটারস এবং ইলাষ্ট্রেটরস ফর চিল্ডরেনের জীবনব্যাপী সাধনা পুরস্কার, ২০১৪ ভারত সরকার দ্বারা পদ্মশ্রী পুরস্কার, ২০১৮ ডিব্রুগড় বিশ্ববিদ্যালয়ের সন্মানীয় ডি.লিট ডিগ্রী, ২০১৮ "Report of AWIC conference last Accessed July 1, 2016" (পিডিএফ)। নভেম্বর ২৩, ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ জানুয়ারি ৮, ২০১৯।  Telling Tales: Children's Literature in India, July 1, 2016 "Govt announces Padma Awards: Here are the winners"। dna (ইংরেজি ভাষায়)। ২০১৮-০১-২৫। সংগ্রহের তারিখ ২০১৮-০১-২৫।  "Assam Association of North America Last Accessed July 1, 2016"। আগস্ট ২২, ২০১৬ তারিখে মূল থেকে আর্কাইভ করা। সংগ্রহের তারিখ জানুয়ারি ৮, ২০১৯।  http://www.goodreads.com/author/list/131204.Arup_Kumar_Dutta goodreads Books by Arup Kumar Dutta https://m.timesofindia.com/city/guwahati/padma-shri-honour-for-nine-achievers-from-northeast/articleshow/62679552.cms
ধর্ষকাম যৌন বৈকল্য

ধর্ষকাম যৌন বৈকল্য, হচ্ছে কাউকে প্রচন্ড ব্যথা, যন্ত্রণা এবং নিচু বা হেয় করার মাধ্যমে তার প্রতিক্রিয়া থেকে যৌন উত্তেজনা লাভ করা। ইংরেজি স্যাডিজম এবং স্যাডিস্ট শব্দটি মার্কুইস ডি সাদ নাম থেকে গৃহীত হয়েছে। ধর্ষকাম যৌনতা পূর্বে ডিএসএম-৩-আর, ডিএসএম-৪, এবং ডিএসএম-৪-টিয়ারে, ব্যবহার করা হয়েছে। এখানে ধর্ষকাম যৌনতাকে যৌনবিকৃতির একটি শ্রেণী হিসেবে বর্ণনা করা হয়েছে। ডিএসএমের এই সব সংস্করণে ধর্ষকাম যৌনতার সাথে শুধুমাত্র বাস্তব ব্যাথারই সম্পর্ক আছে বলে উল্লেখ করা হয়।(পৃ. ৫৩০). ডিএসএম-৫ এ এই অবস্থাকে ধর্ষকাম যৌন বৈকল্য হিসেবে উল্লেখ করা হয়। যৌন ধর্ষকাম (Sexual sadism) পদবাচ্যটি ডিএসএম-৩ তে যৌনবিকৃতির অবস্থা বলে ব্যবহার করা হয়েছে, ডিএসএম-৩ উল্লেখ করা হয়েছে, "যৌনবিকৃতি আচরণে কৃত্রিমভাবে সঙ্গীকে বেধে তার সম্মতি নিয়ে তার সাথে যৌন আচরণ করা যায়, যা ক্রীড়নীয় এবং অক্ষতিকর.... তীব্র পর্যায়ের যৌনবিকৃতিমুলক আচরণে সঙ্গীর সম্মতিবিনা এমনভাবে যৌনক্রিয়া করা হয়, যা তার জন্য তীব্র বেদনাদায়ক এবং স্বাস্থ্যের জন্য ক্ষতিকর।(পৃ. ২৬৭). ডিএসএম-৩ অনুযায়ী ঘর্ষকামী যৌনতা নির্ধারণ করা যায়, যদিঃ ব্যক্তি ক্রমাগত এবং ইচ্ছাকৃতভাবে নিজের যৌন উত্তেজনাকে উপভোগ করার জন্য সঙ্গীর সম্মতি না নিয়ে তাকে কষ্ট দিয়ে উত্তেজনা উপভোগ করতে থাকে সঙ্গীর সম্মতি নিয়ে তাকে বেঁধে ফেলে কষ্ট দেওয়া এবং এ কাজটি বার বার করা employs extensive, permanent, or potentially fatal suffering to achieve sexual excitement, regardless of the consent of the other person. ডিএসএম-২ তে ধর্ষকাম (Sadism) পদবাচ্যটি অন্তর্ভুক্ত করা হয়। সারগ্রন্থটিতে, এই অবস্থাকে চিহ্নিত করা হয়েছিল প্রান্তিক যৌনতা হিসেবে। একে বর্ণনা করা হয়েছিল "একজন ব্যক্তির যৌন ক্রিয়া করার সময় উদ্ভটভাবে তার যৌন চাহিদা চরিতার্থ করে।" (পৃ. ৪৪). "যৌনবিকৃতি" পদবাচ্যটির কোনো অস্তিত্ব ডিএসএম-২ তে তখন অবধি ছিল না এবং ডিএসএম-৩ প্রকাশ না হওয়া অবধি এটি নির্ণয়ের কোনো সুনির্দিষ্ট মানদণ্ড ছিল না। যৌন ধর্ষকাম (ইংরেজি: sexual sadism) পদবাচ্য ডিএসএম-১ এ প্রান্তিক যৌনতার একটি প্রকরণ হিসেবে উল্লেখ করা হয়েছিল। (পৃ ৩৯) কিন্তু অন্য কোনো প্রান্তিক যৌনতার মত এটিও নির্ণয়ের কোনো সুনির্দিষ্ট মানদণ্ড তৈরী করা হয় নি। ধর্ষকামী ব্যক্তি বৈকল্য ধারী মানুষ কোনোরুপ যৌন আগ্রহ প্রকাশ করে না এবং সঙ্গীর সাথে সাথে নিজের প্রতিও সে উদাসীন থাকে। যদি তার অতীতে কোনো হিংস্রতা বা অপরাধের ইতিহাস তার সাথে জড়িত থাকে তবে অনেকে এরুপ ধর্ষকামী হয়ে উঠে। American Psychiatric Association. (2013). Diagnostic and Statistical Manual of Mental Disorders (5th ed.). Arlington, VA: American Psychiatric Publishing. American Psychiatric Association. (1987). Diagnostic and Statistical Manual of Mental Disorders (3rd ed., revised). Washington, DC: Author. American Psychiatric Association. (1994). Diagnostic and Statistical Manual of Mental Disorders (4th ed.). Washington, DC: Author. American Psychiatric Association. (2000). Diagnostic and Statistical Manual of Mental Disorders (4th ed., text rev.). Washington, DC: Author. American Psychiatric Association. (1980). Diagnostic and Statistical Manual of Mental Disorders (3rd ed.). Washington, DC: Author. American Psychiatric Association. (1968). Diagnostic and Statistical Manual of Mental Disorders (2nd ed.). Washington, DC: Author. American Psychiatric Association. (1952). Diagnostic and Statistical Manual: Mental Disorders. Washington, DC: Author. টেমপ্লেট:যৌনবিকৃতি
পলাশবাড়ি

পলাশবাড়ি অসমের কামরূপ জেলার অন্তর্ভুক্ত একটি স্থান৷ ভৌগোলিকভাবে পলাশবাড়ি ২৬°০৮′ উত্তর ৯১°৩০′ পূর্ব﻿ / ﻿২৬.১৩° উত্তর ৯১.৫° পূর্ব﻿ / 26.13; 91.5. তে অবস্থিত৷ সমুদ্র পৃষ্ঠ থেকে এর গড় উচ্চতা প্রায় ৪৬ মিটার (১৫০ ফুট)। ২০১১ সালের লোকগণনা অনুসারে পলাশবাড়ির মোট জনসংখ্যা ৪৭৪১ জন৷ এর ৫১% পুরুষ এবং ৪৯% মহিলা৷ মোট জনসংখ্যার ৯% ছয় বছরের অনূর্ধ্ব৷ পলাশবাড়ির গড় সাক্ষরতার হার ৮০%৷ এর মধ্যে পুরুষ ও মহিলার গড় সাক্ষরতার হার পৃথকভাবে ক্রমান্বয়ে ৮৫% ও ৭৫%৷ পলাশবাড়ি গুয়াহাটি (লোকসভা কেন্দ্র)ের অন্তর্ভুক্ত৷ "Falling Rain Genomics, Inc - Palasbari"। ২৫ ফেব্রুয়ারি ২০০৮ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০১৯।  "Census of India 2001: Data from the 2001 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০০৮-১১-০১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "List of Parliamentary & Assembly Constituencies" (পিডিএফ)। অসম। Election Commission of India। সংগ্রহের তারিখ ২০০৮-১০-০৫। [স্থায়ীভাবে অকার্যকর সংযোগ]
বোকাজান

বোকাজান অসমের কার্বি আংলং জেলায় অবস্থিত একটি স্থান৷ বোকাজানের ভৌগোলিক অবস্থান ২৬°০১′ উত্তর ৯৩°৪৭′ পূর্ব﻿ / ﻿২৬.০২° উত্তর ৯৩.৭৮° পূর্ব﻿ / 26.02; 93.78. ৷ এই অঞ্চলের সাগরপৃষ্ঠ থেকে উচ্চতা প্রায় ১৩৮ মিটার অর্থাৎ ৪৫২ ফুট৷ এই অঞ্চল নাগাল্যান্ডের ডিমাপুর থেকে প্রায় ১৫ কি:মি দূরত্বে অবস্থিত৷ ২০০১ সালের বার্ষিক লোকগণনা অনুসারে বোকাজানের মোট জনসংখ্যা ১৪,৯৩৮ জন৷ এর ৫৬% পুরুষ ও ৪৪% মহিলা৷ বোকাজানের গড় সাক্ষরতার হার ৫৯.৫%, পুরুষ ও মহিলার পৃথকভাবে গড় সাক্ষরতার হার ক্রমান্বয়ে ৮০% ও ৬৮%৷ এর মোট জনসংখ্যার ১২% ছয় বছরের অনূর্ধ্ব। বোকাজানের প্রধান শিক্ষার প্রতিষ্ঠানসমূহ হল- বোকাজান উচ্চতর মাধ্যমিক বিদ্যালয় শান্তিনিকেতন ইংরাজী উচ্চ মাধ্যমিক বিদ্যালয় কেন্দ্রীয় বিদ্যালয়, বোকাজান জিন বাবা হিন্দী উচ্চ মাধ্যমিক বিদ্যালয় বিদ্যাসাগর উচ্চ মাধ্যমিক বিদ্যালয় বিদ্যাসাগর কনিষ্ঠ মহাবিদ্যালয় রাধা গোবিন্দ উচ্চ মাধ্যমিক বিদ্যালয় বোকাজান স্বায়ত্ব শাসিত জিলা (লোকসভা কেন্দ্র)ের অন্তর্ভুক্ত৷ Falling Rain Genomics, Inc - Bokajan "Census of India 2001: Data from the 2001 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০০৮-১১-০১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "List of Parliamentary & Assembly Constituencies" (পিডিএফ)। Assam। Election Commission of India। ২০০৬-০৫-০৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২০০৮-১০-০৫।
হামরেণ

হামরেণ অসমের কার্বি আংলং জিলাতে অবস্থিত একটি পার্বত্য স্থান৷ ২০০১ সালের ভারতের লোকগণনা অনুসারে হামরেণের মোট জনসংখ্যা ৮২৭৮ জন৷ এর ৫৩% পুরুষ তথা ৪৭% মহিলা৷ হামরেণর গড় সাক্ষরতার হার ৬৪%৷ পুরুষ ও মহিলার পৃথকভাবে সাক্ষরতার হার ক্রমান্বয়ে ৭১% ও ৫৬%৷ হামরেণর মোট জনসংখ্যার প্রায় ১৮% ছয় বছরের অনূর্ধ্ব। হামরেণ শহরে একটি ব্যক্তিগত মহাবিদ্যালয়, একটি উচ্চতর মাধ্যমিক বিদ্যালয় এবং ছয়টি উচ্চ মাধ্যমিক বিদ্যালয় আছে৷ এগুলি হল — ওয়াইসং কলেজ, সরকারি উচ্চ মাধ্যমিক বিদ্যালয়, প্রিসবিটারিয়ান মিশন উচ্চ বিদ্যালয়, জিরশং সরকারি উচ্চ বিদ্যালয়। ডন বস্কো উচ্চ বিদ্যালয়, বালিকা উচ্চ বিদ্যালয় রঙ্গকারবি উচ্চ বিদ্যালয়, চার্চ অব গড উচ্চ বিদ্যালয়। কপিলী নদী বরাপানী হ্রদ বৈঠালাংসো ডংকা "Census of India 2001: Data from the 2001 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০০৮-১১-০১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ডকমোকা

ডকমোকা অসমের কার্বি আংলং জেলাতে অবস্থিত একটি স্থান৷ ২০১১ সালের ভারতের লোকগণনা অনুসারে ডকমোকার মোট জনসংখ্যা ৪৬৭০ জন৷ এর ৫৪% পুরুষ তথা ৪৬% মহিলা৷ ডকমোকার গড় সাক্ষরতার হার ৬৬%৷ পুরুষ ও মহিলার পৃথকভাবে সাক্ষরতার হার ক্রমান্বয়ে ৭৩% ও ৫৮%৷ ডকমোকার মোট জনসংখ্যার প্রায় ১৫% ছয় বছরের অনূর্ধ্ব। ডিফু-নগাওঁ রাজপথ থেকে ডকমোকার দূরত্ব প্রায় ৮৫ কিমি৷ এর ভিতর দিয়ে ৩৬ নং জাতীয় সড়ক পার হয়ে গেছে৷ বিদ্যালয় — Nihang Rongphar English school মহাবিদ্যালয় — Thok Nogbe College ঝংকেশ্বর মহাদেব মন্দির আকাশী গঙ্গা শিব মন্দির মহামায়া মন্দির "Census of India 2001: Data from the 2001 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০০৮-১১-০১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
বিজনী

বিজনী অসমের চিরাং জেলায় অবস্থিত একটি শহর৷ বিজনী ২৬°৩১′ উত্তর ৯০°৪০′ পূর্ব﻿ / ﻿২৬.৫২° উত্তর ৯০.৬৭° পূর্ব﻿ / 26.52; 90.67 তে অবস্থিত৷ সাগরপৃষ্ঠ থেকে এর গড় উচ্চতা প্রায় ৫৩ মিটার (১৭৩ ফুট)৷ বিজনীর আশে পাশে থাকা গ্রামসমূহ হল — ভেটাগাওঁ, বাটবাড়ি, ছাতিয়ানগুড়ি, মনেশ্বরি, লেচাগাওঁ, আমগুড়ি, পুরাণ বিজনী, গেরুকাবাড়ি,বাঘমারা, মাজরাবাড়ি, পানবাড়ি ইত্যাদি৷ ১৬৭১ সাল থেকে ১৮৬৪ পর্যন্ত বিজনী কোচ শাসনের অধীনস্থ রাজধানী ছিল বলে জানা যায়৷ পরবর্ত্তীকালে, ভূটানের ঝালিয়া মেচ নামক শাসক এই স্থান অধিকার করায় রাজধানী দুমুরিয়াতে স্থানান্তর করা হয়৷ ১৮৯৭ সালের ভূমিকম্পের ফলে বহু রাজকীয় অট্টালিকার ক্ষতিসাধন হওয়ায় পুনরায় রাজধানীর পরিবর্ত্তন হয়৷ ১৯৫৬ সালে বিজনীতে কোচ শাসনের অন্ত হয়৷ ২০০১ সালের ভারতের লোকগণনা অনুসারে বিজনীর মোট জনসংখ্যা ১২,৬০৭ জন৷ এর ৫২% পুরুষ তথা ৪৮% মহিলা৷ বিজনীর গড় সাক্ষরতার হার ৭৯%৷ পুরুষ ও মহিলার পৃথকভাবে সাক্ষরতার হার ক্রমান্বয়ে ৮৪% ও ৭৩%৷ এর মোট জনসংখ্যার প্রায় ১১% ছয় বছরের অনূর্ধ্ব। বিজনী আসামের (বিজনী বিধানসভা কেন্দ্র) ৩৩ নং বিধান সভা সমষ্টির অন্তর্গত। বিজনী (কোকরাঝাড় বিধান সভা) র অন্তর্ভুক্ত৷ বিজনীর বর্তমান বিধায়ক অজয় কুমার রায় (ভারতীয় জনতা পার্টি)। বিজনী রেলওয়ে স্টেশনের প্ল্যাটফর্ম Falling Rain Genomics, Inc - Bijni "Census of India 2001: Data from the 2001 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০০৮-১১-০১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "List of Parliamentary & Assembly Constituencies" (পিডিএফ)। Assam। Election Commission of India। ২০০৬-০৫-০৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২০০৮-১০-০৫।
মরাণ

মরাণ ভারতের রাজ্যসমূহের অন্তর্গত অসমের ডিব্রুগড় জেলাতে অবস্থিত একটি ছোট সেন্সাস টাউন। নগরটি ঔদ্যোগিক ভাবে উন্নত। এটি দেশের একটি অন্যতম চা এবং খনিজ তৈল উৎপাদন হওয়া অঞ্চল। অঞ্চলটির একটা প্রধান আকর্ষণ হল রাইদঙীয়া দৌল, যেটি আহোম রাজত্বের ঐতিহ্য বহন করছে। মরাণের ভৌগোলিক অবস্থান হল — ২৭°১১′ উত্তর ৯৪°৫৬′ পূর্ব﻿ / ﻿২৭.১৮° উত্তর ৯৪.৯৩° পূর্ব﻿ / 27.18; 94.93 সাগরপৃষ্ঠ থেকে উচ্চতা ৯৭ মিটার (৩১৮ ফু)। এর পশ্চিমে ডুলিয়াজান নগর,পূর্বে টেঙাখাট এবং টিংখং, উত্তরে মোহনবাড়ি ও শলগুড়ি, দক্ষিণে মরাণহাট ও সোনারি। জেলার প্রধান কার্যালয় ডিব্রুগড়, এর থেকে ৪০ কিলোমিটার (২৫ মা) ভিতরে অবস্থিত। ২০০১ সালের ভারতের লোকগণনা অনুসারে, মরাণের মোট জনসংখ্যা ৬৭৮৪ জন৷ এর ৫৩% পুরুষ তথা ৪৭% মহিলা৷ মরাণের গড় সাক্ষরতার হার ৬৪%৷ এর মোট জনসংখ্যার প্রায় ১০% ছয় বছরের অনূর্ধ্ব। মরাণ ডিব্রুগড় লোকসভা কেন্দ্রর অন্তর্গত এবং বিধানসভা কেন্দ্র হল মরাণ বিধানসভা কেন্দ্র। Falling Rain Genomics, Inc - Moran[স্থায়ীভাবে অকার্যকর সংযোগ] "Census of India 2001: Data from the 2001 Census, including cities, villages and towns (Provisional)"। Census Commission of ভারত। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০০৮-১১-০১।  "List of Parliamentary & Assembly Constituencies" (পিডিএফ)। Assam। Election Commission of India। ২০০৬-০৫-০৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২০০৮-১০-০৬।
চাবুয়া

চাবুয়া অসমের ডিব্রুগড় জেলাতে অবস্থিত একটি স্থান। ১৮২০ সালে ব্রিটিশ ইষ্ট ইণ্ডিয়া কোম্পেনি অসমে চায়ের উৎপাদন আরম্ভ করে৷ প্রথমে অসমের চাবাগান পাতা হয়েছিল চাবুয়াতে ১৮৩৭ সালে৷ চাবুয়া নামটি, 'চা' ও 'বুয়া' (অর্থাৎ বাগান) থেকে উৎপত্তি হয়েছে বলে কথিত। চাবুয়া ভৌগোলিকভাবে ২৭°২৯′ উত্তর ৯৫°১১′ পূর্ব﻿ / ﻿২৭.৪৮° উত্তর ৯৫.১৮° পূর্ব﻿ / 27.48; 95.18. তে অবস্থিত৷ সাগর পৃষ্ঠ থেকে এর গড় উচ্চতা প্রায় ১০৬ মিটার (৩৪৭ ফুট)৷ ২০০১ সালের ভারতের লোকগণনা অনুসারে, চাবুয়ার মোট জনসংখ্যা ৭৭২৩০ জন৷ এর ৫১% পুরুষ তথা ৪৯% মহিলা৷ এখানকার গড় সাক্ষরতার হার ৮৮%৷ পুরুষ ও মহিলার পৃথকভাবে সাক্ষরতার হার ক্রমান্বয়ে ৮৩% ও ৭২%৷ এর মোট জনসংখ্যার প্রায় ১১% ছয় বছরের অনূর্ধ্ব। চাবুয়াকে ৩৭ নং জাতীয় সড়ক অন্যান্য স্থানসমূহের সাথে সংযোগ করেছে৷ বিদ্যালয় — জাতীয় বিদ্যালয়, চাবুয়া রাষ্ট্রীয় হিন্দী বিদ্যালয় অসম বিদ্যাপীঠ মহাবিদ্যালয় চাবুয়া কনিষ্ঠ মহাবিদ্যালয় চাবুয়া লক্ষীমপুর (লোকসভা কেন্দ্র)র অন্তর্ভুক্ত৷ "Falling Rain Genomics, Inc - Chabua"। ৩ নভেম্বর ২০০৬ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০১৯।  GR error: 1=ভারত "List of Parliamentary & Assembly Constituencies" (পিডিএফ)। অসম। Election Commission of India। ২০০৬-০৫-০৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২০০৮-১০-০৬।